
EXPUNERE DE MOTIVE
PRIVIND OPORTUNITATEA PROIECTULUI DE HOTĂRÂRE


Proiect de hotărâre privind aprobarea  volumului şi a preţurilor de referinţă şi de pornire în licitaţie a 768 mc. masă lemnoasă din fondul forestier proprietate publică a Municipiului Timişoara   


Primăria Municipiului Timişoara deţine din Pădurea Verde o suprafaţă de 47,4357 ha fond forestier, administrat pe o perioadă de 10 ani de Regia Naţională a Pădurilor –Romsilva prin Ocolul Silvic Timişoara, în baza Contractului de administrare nr.171/01.03.2019.
Prin HG nr. 715/2017, cu modificările ulterioare, s-a aprobat Regulamentul de valorificare a masei lemnoase din fondul forestier proprietate publică. În conformitate cu acest regulament, pentru valorificarea masei lemnoase din pădurile aflate în proprietate publică sunt necesare următoarele:

- Stabilirea volumului de masă lemnoasă care se recoltează, conf. Art. 6 (1): „Volumul de masă lemnoasă care se recoltează anual din fondul forestier proprietate publică a unei unităţi administrativ-teritoriale se propune, în condiţiile legii, de ocolul silvic care administrează/asigură serviciile silvice, în baza prevederilor amenajamentelor silvice şi în condiţiile reglementate de art. 59 din Legea nr. 46/2008, republicată, cu modificările şi completările ulterioare, şi se aprobă prin hotărâre a consiliului local.”. 
- Stabilirea modului de valorificare: Art. 4(1):. - „Hotărârea privind modul de valorificare a masei lemnoase din fondul forestier proprietate publică a unei unităţi administrativ-teritoriale, ca «masă lemnoasă pe picior» sau ca «lemn fasonat» se ia în conformitate cu prevederile art. 6 alin.(2) de către consiliul local.”
- Aprobarea preţului de referinţă: Art.1 r) „preţ de referinţă - preţul unui metru cub de masă lemnoasă pe picior care se recoltează din fondul forestier proprietate publică, stabilit anual cel târziu până la data de 30 octombrie a anului anterior anului de producţie; acesta este un preţ stabilit în condiţii de piaţă, în funcţie de specie sau grupa de specii, de gradul de accesibilitate, de sortiment şi de natura produsului şi se utilizează pentru calculul preţului actului de punere în valoare - «preţ de APV»”
- Aprobarea preţului de pornire în licitaţie Art. 20 (5) „Preţul de pornire la licitaţie/negociere pentru masa lemnoasă din fondul forestier proprietate publică a statului se aprobă de entităţile prevăzute la art. 10 alin. (1), iar pentru masa lemnoasă din fondul forestier proprietate publică a unei unităţi administrativ-teritoriale se aprobă de către consiliul local sau, după caz, de către consiliul de administraţie al regiei publice locale, cu aprobarea consiliului local. Preţul de pornire se exprimă în lei/mc volum brut, fără TVA.”

           Direcţia Silvică Timiş, prin adresa nr. 11048/ME/20.06.2019, înregistrată la Primăria Timişoara cu nr. CDM2019-000396 din 21.06.2019, la care s-au cerut completări prin adresa CDM2019-000396 din 03.07.2019 iar varianta completă fiind transmisă Direcţia Silvică Timiş, prin adresa nr. 2956/ME/03.07.2019, înregistrată la Primăria Timişoara cu nr. CDM2019-000396 din 04.07.2019, depune în vederea aprobării de consiliul local, a volumului şi a preţurilor de referinţă şi de pornire în licitaţie pentru 768 mc. masă lemnoasă din fondul forestier proprietate publică a Municipiului Timişoara.
                                               


Având în vedere cele expuse mai sus,

PROPUNEM:

Emiterea unei Hotărâri de Consiliu Local prin care să se aprobe volumul de 768 mc, modul de valorificare ca masă lemnoasă pe picior, şi preţurile de referinţă şi de pornire în licitaţie a masei lemnoase provenită din fondul forestier, proprietate publică a Municipiului Timişoara, conform adresei de la Direcţia Silvică Timiş cu nr. CDM2019-000396 din 21.06.2019, la care s-au cerut completări prin adresa CDM2019-000396 din 03.07.2019 iar varianta completă fiind transmisă de Direcţia Silvică Timiş, prin adresa nr. 2956/ME/03.07.2019, înregistrată la Primăria Timişoara cu nr. CDM2019-000396 din 04.07.2019:

	Nr.
crt.
	Partida
nr. și denumire
	UP
	ua
	Tratament
tăiere
	Volum
(mc)
	Preț de referință
preț APV/mc
	Preț de pornire în licitație

	1
	1776-1283103 Prim.Timişoara
	UB TM
	33,55ADE
	Accidentale 1
Doborături 1
	295
	108,62
	150

	2
	1795-1308946 Prim.Timişoara
	UB TM
	56,57AB
	Accidentale 1
Doborături 1
	406
	121,12
	150

	3
	1796-1308980 Prim.Timişoara
	UB TM
	20,26,27
	Accidentale 1
Doborături 1
	67
	163,75
	170

	TOTAL
	768
	
	



Licitaţia va fi realizată de către administratorul fondului forestier – Direcţia Silvică Timiş.

Proiectul de hotărâre  propune aprobarea aprobarea  volumului şi a preţurilor de referinţă şi de pornire în licitaţie a 768 mc. masă lemnoasă din fondul forestier proprietate publică a Municipiului Timişoara   , în conformitate cu legislaţia în vigoare.
Urmare a celor expuse mai sus, considerăm necesară şi oportună aprobarea Proiectului de hotărâre privind aprobarea aprobarea  volumului şi a preţurilor de referinţă şi de pornire în licitaţie a 768 mc. masă lemnoasă din fondul forestier proprietate publică a Municipiului Timişoara   

